ชาวบ้านคลองใบพัด นครราชสีมา บ่นมา ถนนเข้าหมู่บ้านชำรุดเป็นหลุมเป็นบ่อทั้งเส้น
ลักตัดพะยูง พระวัดบ้านชำโพธิ์ ตำบลจานใหญ่ อ.กันทรลักษ์ จ.ศรีสะเกษ แทบไม่ได้จำวัด เพราะมีคนร้ายพยายามเข้ามาลักลอบตัดต้นพะยูงในวัด อยู่บ่อยครั้ง โดยนำเลื่อยยนต์เข้ามาเวลากลางดึก เดชะบุญที่พระเห็นก่อนแล้วตีระฆังให้ชาวบ้านเข้ามาช่วยคนร้ายจึงหลบหนีไป ฝาก ตร.ช่วยลากคอคนร้ายมาลงโทษทีเถอะ,พังทั้งเส้น ชาวบ้านคลองใบพัด หมู่ 3 อ.วังน้ำเขียว จ.นครราชสีมา บ่นมา ถนนเข้าหมู่บ้าน ตั้งแต่สามแยกวังหมีถึงบ้านคลองพัด ประมาณ 4 กม. เดิมทีเป็นทางลาดยาง ตอนนี้ชำรุดเป็นหลุมเป็นบ่อทั้งเส้น เวลาขับรถต้องคอยหักหลบหลุมกันเป็นว่าเล่น เป็นแบบนี้มาหลายปีแล้ว ฝากหน่วยงานที่ดูแลช่วยซ่อมแซมให้ที,เหม็นมาก ที่บ้านคลองแงะ หมู่ 5 อ.สะเดา จ.สงขลา ชาวบ้านเดือดร้อนจากโรงงานอุตสาหกรรมแห่งหนึ่ง ส่งกลิ่นเหม็น อย่างรุนแรง ทำลายสุขภาพของชาวบ้าน โดยเฉพาะผู้สูงอายุ เด็กๆ ต้องทนดมกลิ่นไม่พึงประสงค์ทุกวัน เคยร้องเรียนหลายหน่วยงานแล้ว แต่ก็ยังปล่อยกลิ่นเหม็นออกมา วอนอุตสาหกรรมจังหวัดสงขลาช่วยด้วย,จัดระเบียบที ผู้ที่มาติดต่อราชการที่ศาลากลางจังหวัดสมุทรสงคราม แจ้งว่าบริเวณข้างศาลากลาง มีร้านค้าจำนวนมาก และเริ่มขยายใหญ่ขึ้นเรื่อยๆ รุกเข้ามาในที่จอดรถจักรยานยนต์ จนแทบไม่มีที่จอด มองแล้วไม่น่าดู ขอให้ท่านผู้ว่าฯคนใหม่ ช่วยจัดระเบียบให้เกิดความเรียบร้อย ศาลากลางจะได้น่ามองขึ้นอีกเยอะ,นายชูชาติ สุวรรณนที ผอ.เขตตลิ่งชัน ชี้แจงกรณี จนท.ตัดต้นไม้ของชาวบ้าน ข้างวัดมะกอกจนเหี้ยน ว่า ต้นไม้บางต้นขึ้นปกคลุมมีกิ่งยื่นออกมาริมถนน ได้สั่งการให้ จนท.ตัดออก แต่เนื่องจากมี จนท.หลายคน การควบคุมไม่ทั่วถึงและด้วยความรู้เท่าไม่ถึงการณ์ของผู้ปฏิบัติงาน จึงได้ตัดต้นไม้ของชาวบ้านที่ปลูกไว้ในที่สาธารณะออก สนง. เขตได้ทำความเข้าใจกับเจ้าของและปลูกต้นไม้ทดแทนให้แล้ว,helpcenter@thairath.co.th,โทร.0-2127-1000 กด 2,แฟกซ์ 0-2272-1333,จันทร์-เสาร์ 09.00-17.00 น. เว้นวันอาทิตย์
พังทั้งเส้น ชาวบ้านคลองใบพัด หมู่ 3 อ.วังน้ำเขียว จ.นครราชสีมา บ่นมา ถนนเข้าหมู่บ้าน ตั้งแต่สามแยกวังหมีถึงบ้านคลองพัด ประมาณ 4 กม. เดิมทีเป็นทางลาดยาง ตอนนี้ชำรุดเป็นหลุมเป็นบ่อทั้งเส้น
ถนนชำรุด,ถนนเป็นหลุมเป็นบ่อ,ลักตัดพะยูง,ตัดต้นไม้,โรงงานปล่อยกลิ่นเหม็น,ห้องร้องทุกข์